Űrlap validálás

# Javascripttel

Többek között kétféle Javascript hivatkozást tanultunk, az elsőben a html-ben található **name** elemet kerestetjük a hierarchiában lefelé haladva (pl. document.myForm.fname.value), a másikban az **id** elemet kerestetjük (pl. document.getElementById("demo").innerHTML).

1. Készíts egy egyszerű űrlapot, melyben 4 beviteli mező van (2 text és 2 password - utóbbi a megerősítéshez kell).
2. A form neve (name) legyen: validTeszt, a bemenetek nevei sorban: kNev, vNev, jelszo1, jelszo2
3. A küldés módja legyen GET, action.php (mellékelve) legyen a cél, és a form tag-en belülre kerüljön: onsubmit = "return validateForm)"
4. Töltsd fel gitre, és publikáld (Settings/Page…), commit név: Alap űrlap
5. Az első űrlapelembe csak nagy betűvel kezdődő, minimum 4 karakteres (csak ékezet nélküli betűket, de szóközt is elfogadó) pattern elemet tégy!
6. Hozz létre egy valid.js nevű űrlapot, amibe az alábbi tartalom kerüljön:

function validateForm() {

let x = document.validTeszt.kNev.value;

if (x === "") {

alert("A mező kitöltése kötelező!");

return false;

}

}

1. Fejleszd tovább úgy, hogy minden mezőre érkezzen jelzés, ha üresen marad!
2. Ha működik, commitold Name validálása néven!
3. Most [próbáljuk id-n keresztül elérni](https://www.w3schools.com/js/tryit.asp?filename=tryjs_validation_number)!
4. Ellenőriztessük, hogy a két jelszó egyforma-e (ugyanebben a függvényben)!
5. Ha nem egyezik, állítsd fókuszba a második jelszót! (jelszo2.focus();)

# Seleniummal

1. Nyisd meg a PyCharm-ot, majd keresd meg az **aktuális interpreter** **elérési útját** (pl. Interpreter Settings jobb alsó sarokban)!
2. Az intézőben a Python mappán belül a Scripts mappára kattints!
3. Az elérési útvonalra kattintva egy üres részen kijelölődik az útvonal. A helyére írd azt, hogy cmd, így a parancssor megjelenése után a megfelelő mappában leszünk.
4. Itt írd be azt, hogy pip install selenium
5. Ha update-ért sír, utána azt is, hogy pip install –update
6. Teszteljük együtt az űrlapot a mellékelt js segítségével!
7. Az űrlap után tegyél egy div tag-et success-message osztállyal, a tartalma lehet Sikeres küldés.